**Posti- ja logistiikka-alan unionin**

**PAU Pääkaupunkiseudun Toimihenkilöt ry**

anita.lappalainen@posti.fi **0312/17.4.2012**

[www.pauntoimihenkilöt.pau.fi](http://www.pauntoimihenkilöt.pau.fi)

**KERTAKORVAUS HUHTIKUUSSA 2012**

***KERTAKORVAUS* 1** (150 € kokoaikaiselle) maksetaan huhtikuun palkanmaksun yhteydessä. Osa-aikaiselle työntekijälle kertaeränä maksettava summa lasketaan seuraavalla kaavalla: ajalta 1.2.–1.4.2012 laskettava keskimääräinen päivittäinen työaika x, y tuntia kertaa 20 euroa.

Edellytys kertaerän saamiselle on se, että yhdenjaksoinen työsuhde on alkanut viimeistään 1.2.2012 ja on voimassa maksupäivänä. Kertakorvaus ei ole taulukkopalkkaa eikä sitä oteta huomioon laskettaessa työntekijän työaikakorvauksia tai muita palkasta laskettavia korvauksia.

***KERTAKORVAUS* 2** (64 € kokoaikaiselle) Sellaiselle osa-aikaiselle työntekijälle, jonka työaika on pienempi kuin tessin 5§:n mukainen työaika (7,39 tai 7,30) mutta vähintään puolet siitä, maksetaan 38 euron kertakorvaus. Muille sen suuruus on 18 euroa. Syy kertakorvauksen maksamiselle on osan 1.10.2011 palkankorotuksesta (0.9 %) viivyttäminen alkamaan 1.1.2012.

 **HENKILÖKOHTAISEN OSAN ARVIOINTI KEVÄÄN AIKANA**

Henkilökohtaisen – osan arvioinnit tulee käydä kevään aikana, jotta mahdolliset henkilökohtaisen palkanosan muutokset tulevat voimaan 1.5. lukien. Samalla voi keskustella tehtävänkuvasta, onko siihen tullut muutoksia vuoden aikana ja mahdollisia vaikutuksia. Onhan kohdaltasi asia kunnossa ja arviointi tehty keskustellen yhteishengessä?

**YLLÄTTÄVIÄ TILANTEITA**

Edunvalvojat ovat saaneet yhteydenottoja tilanteista, joissa työntekijä on odottamatta pyydetty esimiehen puheille kertomatta etukäteen aihetta. Keskusteluissa on selvinnyt esimerkiksi, että kyse on ollut työssä jaksamisesta, työn tekemisestä tai peräti varoituksesta. Näissäkin tilanteissa voit pyytää harkinta-aikaa ennen kuin allekirjoitat mitään papereita. Lisäksi voit ottaa keskusteluun edunvalvojan mukaan.

**OSA-AIKAISEN LISÄTYÖN PROSENTTI**

Lisätyönä tehdystä työstä maksetaan muille kuin tarvittaessa työhön kutsuttaville työntekijöille 20 % korotettu yksinkertainen tuntipalkka.

Kun osa-aikainen tekee kokoaikaista työtä, niin siitä on syytä tehdä määräaikainen sopimus esimerkiksi vuosiloman ajaksi.

**PALKAN TARKISTAMINEN**

Seuraa, että palkkasi on laskettu oikein. On ilmennyt tapauksia, että henkilö ei ole katsonut palkkanauhaansa ja hänelle on maksettu esimerkiksi ylityökorvauksia vähemmän kuin mitä kuuluu tai osa-aikainen onkin tehnyt kokoaikaista työtä, eikä siitä ole maksettu kokoaikaisen työn mukaan.

Lisätietoja: Pääluottamusmies Anita Lappalainen puh. 0400 927 475, anita.lappalainen@posti.fi